มื้อกลางวันนี้บุกย่านออฟฟิสหรูใน Plaza Athenee ติดกับตัวโรงแรม บริเวณชั้น lobby มีร้านอาหาร อยู่ 2-3 ร้านให้มาทานกัน โดยร้านนี้เป็นร้านอาหารแบบฮ่องกง ติดกับ Starbucks 
มาเริ่มกันที่ความแตกต่างของร้านคือ มีเมนูทั้งจีนฮ่องกง และฝรั่ง ขนมปังแบบฮ่องกง (แบบ ลูกกลมๆ มีส่วนผสมของไข่ แป้งออกหวานๆ) และ French toast ค่อนข้างแปลกกว่าร้านอื่นๆ ประเภทของอาหารมีทั้ง สเต๊ก ข้าวหน้าหมูไก่ พร้อมไข่ดาว ข้าวแกงกะหรี่ ไปถึง บะหมี่แบบจีน และ ของหวานอย่าง pudding ที่เราเห็นในฮ่องกงประจำ
มื้อกลางวันแบบเบาๆ เริ่มที่ Grilled Salmon Steak เสริฟบนจานร้อน ตัวซอสสีขาวไม่ได้มีรสชาติมากนัก แต่ปลาย่างได้ดี การทานบนกระทะร้อนทำให้เกิดอรรถรสอีกแบบ เพิ่มความอิ่มด้วย French toast อาจจะทอดอมน้ำมันหน่อย แต่แป้งนุ่มดี ทานกับเนย และน้ำผึ้ง มื้อนี้กลายเป็นอาหารฝรั่งในร้านจีนไป เครื่องดื่มแบบชานมเย็นก็ไม่เลว รสชาติจีนแบบฮ่องกง ไต้หวันไม่หวานมาก
